خاریجی ایشلر باخانی مؤولود چاووش‌اوغلو،
"آمریکا بیرلشمیش دؤولتلرینی یونانیستانلا ایلیشکیلرده یئنیدن دنگه‌لی اولماغا چاغیریریق" دئدی.
تورکیه-آمریکا بیرلشمیش دؤولتلری استراتژیک مکانیزمی ایکینجی باخانلار توپلانتی‌سی چرچیوه‌سین‌ده آمریکا بیرلشمیش دؤولتلرینین باشکندی واشینگتن‌دا قونومداشی آنتونی بلینکنله گؤروشه‌ن چاووش‌اوغلو، داها سونرا تورکیه مطبوعاتینین نماینده‌لری ایله مطبوعات تشکیل ائتدی.
"آمریکا بیرلشمیش دؤولتلرینین یونانیستانلا ایلیشکیلرین‌ده‌ دنگه‌نی‌ اونلار له‌ینه پوزدوغونو" دئیه‌ن خاریجی ایشلر باخانی چاووش‌اوغلو، یونانیستانین سیلاحسیزلاشدیریلمیش آدالارین استاتوسونا لازیم اولدوغو کیمی یاناشمادیغینی و آمریکا بیرلشمیش دؤولتلرینین بو مسئله‌یه اعتراضی اولمادیغینی بیلدیردی.
چاووش‌اوغلو، آغ‌دنیز‌ده باش وئره‌نلرله باغلی بونلاری دئدی:
"قیبرسلی روملار آمریکا بیرلشمیش دؤولتلریندن سلاح آلابیله‌جکلر. کیمه قارشی؟ کقیبریس تورکلرینه قارشی، تورکیه‌یه قارشی. چونکو قیبریس روملاری چیرکلی پوللارین یویولماسین‌دا داها یاخشی امکداشلیق ائدیرلر. اگر مسئله چیرکلی پول‌ ایسه، داها فرقلی تشویقلر وئریله‌بیلر. بو، دنگه‌نی پوزماق دئمک‌دیر. بیز آمریکا بیرلشمیش دؤولتلرینی یونانیستانلا ایلیشکیلرده یئنی‌دن دنگه‌لی اولماغا چاغیریریق".
خاریجی ایشلر باخانی چاووش‌اوغلو، آمریکا بیرلشمیش دؤولتلرینین یونانیستانا اف-۳۵ ساتیلماسی ایله باغلی ایسه "بیز یونانیستان کیمی انگللمه سیاستینی ایزله‌یه‌ن بیر اؤلکه دئییلیک. بیز اؤزوموزه گووه‌نیریک" ایفاده‌سینی ایشلتدی.
چاووش‌اوغلو بو مسئله‌ده آمریکا بیرلشمیش دؤولتلرینین ناتو عضوو ایکی اؤلکه آراسین‌دا داها دنگه‌لی اولماسی لازیم اولدوغونو خاطیرلاتدیغینی وورغولادی.
